IZVOD IZ ZAPISNIKA

sa sjednice Skupštine trgovačkog društva Odvodnja Samobor d.o.o. održane 28. 06. 2023. sa sljedećim dnevnim redom:

1. **Usvajanje zapisnika sa sjednice Skupštine održane 29. 12. 2022.**
* ***ODLUKA***

*Verificira se zapisnik sa sjednice Skupštine Društva održane 29. 12. 2022.*

1. **Financijska izvješća:**

**a) izvješće o reviziji ekonomičnosti poslovanja isporučitelja vodnih usluga za 2022. temeljem Zakona o vodnim uslugama sa mjerilima ekonomičnosti poslovanja isporučitelja vodnih usluga sukladno Uredbi o mjerilima ekonomičnog poslovanja isporučitelja vodnih usluga (prijava podataka o ekonomičnosti, izračun najniže osnovne cijene vodnih usluga, komparacija ostvarenih troškova za 2011., obrazloženje uz prikaz usporednih podataka troškova)**

**b) izvješće o reviziji financijskih izvještaja za 2022. temeljem Zakona o računovodstvu**

**c) izvještaj o financijskom položaju (bilanca) na dan 31.12.2022. godine,**

**d) račun dobiti i gubitka za 2022.,**

**e) bilješke uz financijske izvještaje za 2022. i**

**f) obrazac GFI-POD za potrebe javne objave**

* ***ZAKLJUČAK***

*Skupština Društva prima na znanje informaciju o:*

*- obavljenoj reviziji i izvješću neovisnog revizora o reviziji godišnjih financijskih izvještaja za 2022. godinu i*

- *obavljenoj reviziji za 2022. prema Zakonu o vodnim uslugama te izvješću neovisnog revizora, kao i o*

*- izvještaju o financijskom položaju (bilanca) na dan 31.12.2022. godine,*

*- računu dobiti i gubitka za 2022.,*

*- bilješkama uz financijske izvještaje za 2022. i*

*- obrascu GFI-POD za potrebe javne objave.*

1. **Donošenje Odluke o utvrđivanju GFI-ja za 2022.**

Gradonačelnica Grada Samobora, kao zakonski zastupnik jedinog člana Društva u svojstvu Skupštine Društva na temelju točke 1. stavka 1. članka 441. Zakona o trgovačkim društvima i članka 8.2 Izjave o osnivanju Društva od 28.12.2021. donosi sljedeću

**ODLUKU**

**O UTVRĐIVANJU GODIŠNJEG FINANCIJSKOG IZVJEŠTAJA**

1. *Sukladno važećim propisima, Uprava društva je za 2022. godinu sastavila i predočila Skupštini na usvajanje sljedeće temeljne financijske izvještaje:*

*1. Bilancu*

*2. Račun dobiti i gubitka*

*3. Bilješke uz financijska izvješća*

*4. Revizorsko izvješće*

*5. Obrazac GFI-POD za potrebe javne objave*

*II. Računom dobiti i gubitka za 2022. godinu iskazani su ukupni prihodi u iznosu 11.853.219,61 kuna, ukupni rashodi 11.291.552,28 kuna te svota dobiti nakon oporezivanja iznosi 561.669,33 kune. Bilanca na dan 31. prosinca 2022. iskazuje zbroj aktive odnosno pasive u iznosu od 102.130.147,04 kuna.*

1. **Donošenje Odluke o raspodjeli dobiti za 2022.**

Gradonačelnica Grada Samobora, kao zakonski zastupnik jedinog člana Društva u svojstvu Skupštine Društva na temelju točke 1. stavka 1. članka 441. Zakona o trgovačkim društvima i članka 8.2 Izjave o osnivanju Društva od 28.12.2021. donosi sljedeću

**ODLUKU**

**O RASPODJELI DOBITI**

*Temeljem utvrđenih financijskih izvještaja dobit za 2022. godinu iznosi 561.669,33 kuna i raspoređuje se na konto 9410 Preneseni gubitak iz 2017. godine.*

1. **Donošenje Odluke o naknadi za razvoj**

Gradonačelnica Grada Samobora, kao zakonski zastupnik jedinog člana Društva u svojstvu Skupštine Društva, na temelju točke 4. stavka 1. članka 23. Zakona o vodnim uslugama i članka 8.2 Izjave o osnivanju Društva od 28.12.2021. donosi sljedeću

**ODLUKU**

**O NAKNADI ZA RAZVOJ JAVNE ODVODNJE**

1. *Skupština Društva donosi Odluku o naknadi za razvoj javne odvodnje.*
2. *Ova Odluka se primjenjuje od datuma navedenog u Odluci.*

*Prilog: Odluka o naknadi za razvoj javne odvodnje*

1. **Odluka o cijeni vodnih usluga**

Gradonačelnica, kao zakonski zastupnik jedinog člana Društva u svojstvu Skupštine Društva, donosi

**ODLUKU**

*Skupština Društva daje prethodnu suglasnost na Odluku o cijeni vodnih usluga javne odvodnje.*

1. **Pravilnik o radu**
* ***ZAKLJUČAK***

*Skupština Društva prima na znanje i suglasna je s novim Pravilnikom o radu i Pravilnikom o organizaciji društva.*

1. **Akcijski plan za provedbu antikorupcijskog programa za trgovačka društva u vlasništvu JLS**
* ***ZAKLJUČAK***

*Skupština Društva prima na znanje i suglasna je s Akcijskim planom za provedbu Antikorupcijskog programa za trgovačka društva u većinskom vlasništvu JLP(R)S-a za razdoblje od 2023. do 2024. godine.*

1. **Pravilnik o upravljanju dokumentarnim gradivom s popisom dokumentarnog gradiva**
* ***ZAKLJUČAK***

*Skupština Društva prima na znanje i suglasna je s Pravilnikom o upravljanju dokumentarnim gradivom s popisom dokumentarnog gradiva.*